सेवानिवृत कर्मी को दी गई भावभीनी विदाई
भगतडीहऐना कैंटीन के सभागार में बुधवार को विदाई समारोह का आयोजन किया गया। जिसमें राजापुर परियोजना में माइनिंग सरदार के पद से सेवानिवृत्त तपन कुमार मजूमदार को कर्मियों ने भावभीनी विदाई दी गयी। इस मौके पर मजूमदार को शाॅल ओढ़ाकर माला पहनाकर सम्मानित किया गया। मिठाइयां खिलायी गयीं। उपहार के रूप में अटैची, छाता, टॉर्च, वस्त्र भागवत गीता आदि भेंट किया। इस दौरान मजूमदार की आंखें भर आयीं। नम आखों से कहा कि 34 वर्ष राजापुर परियोजना में सेवा दी। काफी अनुभव भरा रहा सेवाकाल के हर दिन कुछ नया सीखने को मिला। पूरे कार्यकाल के दौरान किसी भी अप्रिय घटना का सामना नहीं हुआ। ये मेरे लिए सौभाग्य की बात है। मौके पर विंध्याचल सिंह, केके सिंह, धनंजय सिंह, राजेश कुशवाहा, सुबोध सिंह, आरके वाडेकर, केएल विश्वकर्मा, विजय साव आदि उपस्थित थे।
hin_Deva hin_Deva